Εθνικό Λαϊκό Μέτωπο

Το Εθνικό Λαϊκό Μέτωπο (Ε.ΛΑ.Μ.) είναι εθνικιστικό συντηρητικό κυπριακό πολιτικό κόμμα, που ιδρύθηκε το 2008. Πρόεδρος του κόμματος είναι ο Χρίστος Χρίστου.

Το Ε.ΛΑ.Μ. εκπροσωπείται στη Βουλή των Αντιπροσώπων από τρεις βουλευτές. Επίσης εκπροσωπείται και στο Ευρωπαϊκό Κοινοβούλιο από ένα ευρωβουλευτή.

Ιστορικό
Το Εθνικό Λαϊκό Μέτωπο ιδρύθηκε το 2008. Αρχικά επιχείρησε να εγγραφεί στο μητρώο κομμάτων του υπουργείου Εσωτερικών ως «Χρυσή Αυγή - Πυρήνας Κύπρου», όμως δεν έγινε δεκτό και υποβλήθηκε ξανά αίτηση ως «Εθνικό Λαϊκό Μέτωπο». Η δημιουργία του οφείλεται κυρίως στη στάση του ΔΗΣΥ απέναντι στο Σχέδιο Ανάν, καθώς και στις φιλελεύθερες απόψεις του σε κοινωνικά ζητήματα..

Το Ε.ΛΑ.Μ. συμμετείχε στις ευρωεκλογές του 2009 (0,22%), ενώ δύο χρόνια αργότερα έλαβε μέρος στις βουλευτικές εκλογές, αυξάνοντας τη δύναμή του (1,08%). Στις προεδρικές του 2013, το Ε.ΛΑ.Μ. κατήλθε με την υποψηφιότητα του Γιώργου Χαραλάμπους,Ανακοινώθηκε ο υποψήφιος του ΕΛΑΜ για τις Προεδρικές και έλαβε 0,88%. Ένα χρόνο μετά, στις ευρωεκλογές του 2014, το Ε.ΛΑ.Μ. σημείωσε σημαντική άνοδο, συγκεντρώνοντας 2,69%, χωρίς να εκλέξει ευρωβουλευτή. Μετά τις εκλογές, το Ε.ΛΑ.Μ. ζήτησε να εκπροσωπηθεί στο Εθνικό Συμβούλιο,ΕΛΑΜ: Υπέβαλε αίτημα για συμμετοχή στο Εθνικό όμως δεν έγινε δεκτό το αίτημα.

Το 2016, στις βουλευτικές εκλογές, το Ε.ΛΑ.Μ. κατάφερε να εισέλθει στη Βουλή με 3,71% των ψήφων και να εκλέξει δύο βουλευτές. Είχε προηγηθεί η ψήφιση αύξησης του εκλογικού μέτρου από τα αλλά κόμματα στις 16/07/2015, από 1.8% σε 3.6% με σκοπό την ανακοπή του.

Σύμφωνα με αναλυτές, το Ε.ΛΑ.Μ. κατάφερε να αναδυθεί ως αποτέλεσμα της οικονομικής κρίσης του 2013 λόγω της κακής διακυβέρνησης ΑΚΕΛ, της αυξημένης ανεργίας και της κρίσης αξιοπιστίας των πολιτικών κομμάτων, των σταθερών του θέσεων στο Κυπριακό Ζήτημα και το μεταναστευτικό πρόβλημα το οποίο έχει αναδείξει. 

Μετά την είσοδο του κόμματος στη Βουλή, κλήθηκε να συμμετάσχει στο Εθνικό Συμβούλιο υπό τον Πρόεδρο της Δημοκρατίας Νίκο Αναστασιάδη. Ωστόσο, το Δεκέμβριο του 2016 και με αφορμή τις εξελίξεις στο Κυπριακό, ο Χρίστος Χρίστου ανακοίνωσε την αποχώρηση του κόμματος από το Εθνικό Συμβούλιο, διαφωνώντας με τους χειρισμούς του τότε προέδρου.ΕΛΑΜ: Δεν θα γίνουμε κομπάρσοι του Αναστασιάδη Το Ε.ΛΑ.Μ. επανήλθε στο Εθνικό Συμβούλιο μετά από την κατάρρευση των συνομιλιών.Εθνικό Συμβούλιο και με ΕΛΑΜ για το «ναυάγιο» του Κραν Μοντανά - Κοτζιάς και Γαλλίδα ΥΠΑΜ στην Λευκωσία [vids]

Το Φεβρουάριο του 2017 εγκρίθηκε από τη Βουλή τροπολογία του Ε.ΛΑ.Μ. που αφορούσε τη συμπερίληψη του ενωτικού δημοψηφίσματος του 1950 στις επετείους όπου γίνεται ανάγνωση μηνυμάτων, καθώς και ολιγόλεπτη συζήτηση στην τάξη προκαλώντας μια μικρή κρίση στις συνομιλίες για λύση του Κυπριακού. Μετά από παρέμβαση του κατοχικού ηγέτη τα δυο μεγάλα κόμματα ΔΗΣΥ και ΑΚΕΛ ενέκριναν νέο νόμο ακυρώνοντας ουσιαστικά την τροπολογία του Ε.ΛΑ.Μ., αυτός ο νόμος έμεινε στην ιστορία ως «Νόμος Ακκιντζί»

Στις προεδρικές εκλογές του 2018, το Ε.ΛΑ.Μ. κατήλθε αυτόνομα, με υποψήφιο, τον πρόεδρό του Χρίστο Χρίστου. Έλαβε 5,65% και κατετάγη τέταρτος μεταξύ εννιά υποψηφίων. Στον δεύτερο γύρο αποφάσισε την ψήφο κατά βούληση. Το ποσοστό του κόμματος στις εκλογές είναι ενδεικτικό της ριζοσπασικοποίησης του αντι-ομοσπονδιακού χώρου. Στις ευρωεκλογές του 2019 το Ε.ΛΑ.Μ. συνέχισε να αυξάνει τα ποσοστά του (8,25%), όμως δεν κατάφερε να εκλέξει ευρωβουλευτή.

Δύο χρόνια αργότερα, στις βουλευτικές εκλογές, το κόμμα έλαβε 6,78% και εξέλεξε τέσσερις βουλευτές.Υπουργείο Εσωτερικών - Βουλευτικές εκλογές 2021: Επίσημα αποτελέσματα Μετά τις εκλογές, υποστήριξε την Αννίτα Δημητρίου στην εκλογή της ως Προέδρου της Βουλής.ΕΛΑΜ: Η ψήφος μας έφραξε τον δρόμο στο ΑΚΕΛ για να καταλάβει την Προεδρία Η πράξη αυτή αιτιολογήθηκε από το ΕΛΑΜ ως επιλογή που αποσκοπούσε στο να μην εκλεγεί ξανά εκπρόσωπος του ΑΚΕΛ σε ανώτατο αξίωμα της Κυπριακής Δημοκρατίας. Λίγους μήνες αργότερα, διαγράφτηκε ο βουλευτής Λεμεσού Ανδρέας Θεμιστοκλέους, για ανάρμοστη συμπεριφορά.Εκτός κόμματος ο Α. Θεμιστοκλέους - «Να παραδώσει την έδρα» o Φιλελεύθερος

Ενόψει των προεδρικών εκλογών του 2023, το Ε.ΛΑ.Μ. συμμετείχε εκ νέου με υποψήφιο τον πρόεδρό του, Χρίστο Χρίστου. Έλαβε την τέταρτη θέση, με 6,04% των ψήφων.Υπουργείο Εσωτερικών - Προεδρικές εκλογές 2023: Επίσημα αποτελέσματα Στον δεύτερο γύρο κάλεσε τους ψηφοφόρους του να ψηφίσουν κατά συνείδηση, αλλά και εναντίον του Α.Κ.Ε.Λ..Η απόφαση ΕΛΑΜ για τον β’ γύρο των προεδρικών εκλογών

Στις Ευρωεκλογές 2024 το Ε.ΛΑ.Μ. εξέλεξε έναν Ευρωβουλευτή, τον Γεάδη Γεάδη. Το Ε.ΛΑ.Μ. έλαβε την τρίτη πολιτική θέση, με 11,2% των ψήφων, δηλαδή 41.215 ψήφους. Ο Ευρωβουλευτής του Ε.ΛΑ.Μ είναι ενταγμένος στην ομάδα του ECR GROUP, είχε προηγηθεί η ένταξη του κινήματος στο ECR PARTY και συνέδριο τους στη Λευκωσία, την 30/04/2024.

Ιδεολογία και θέσεις

Το ΕΛΑΜ χαρακτηρίζεται από πηγές ως λαϊκιστικό κόμμα. Αποτελούν συνέχεια του ριζοσπαστικού εθνικιστικού κινήματος που ρίζωσε στην Κύπρο στις αρχές του 20ου αιώνα. Συνεχίζουν με τον ίδιο αντιτουρκισμό. Άλλα ιδεολογικά χαρακτηριστικά του ΕΛΑΜ είναι ο μιλιταρισμός, ο απολυταρχισμός, η ξενοφοβία-ιδίως η ισλαμοφοβία, και η εναντίωση στον μοντερνισμό.

Η επίσημη θέση του κόμματος στο Κυπριακό είναι η απόρριψη της Διζωνικής Δικοινοτικής Ομοσπονδίας στην οποία αντιπροτείνουν τη συνέχιση της Κυπριακής Δημοκρατίας. Με την επιλογή του ενιαίου κράτους έναντι της ΔΔΟ προκρίνουν ένα πλεονέκτημα στους Ελληνοκύπριους απέναντι στους Τουρκοκύπριους. Επίσης, δεν δέχεται ότι οι Τουρκοκύπριοι συνιστούν κοινότητα, αλλά απαιτούν να ορίζονται ως μειονότητα. Ο πολιτικός εθνικισμός του ΕΛΑΜ συνοδεύεται από εξιδανίκευση του παρελθόντος με ταυτόχρονη αποσιώπηση εγκλημάτων που έχουν διαπράξει εθνικιστές της Κύπρου κατά Τουρκοκύπριων ή Αριστερών.

Το ΕΛΑΜ θεωρείται ότι έχει τέτοια ρητορική, ώστε να παρουσιάζει κάθε ξένη παρουσία ως απειλή. Ακόμη θεωρείται ότι ασκεί ρητορική μίσους προσπαθώντας να παρουσιάσει ως ξένους τους Τουρκοκύπριους. Για αυτό θέτει σε εισαγωγικά τη λέξη κύπριος στη σύνθετη λέξη Τουρκοκύπριος, υποδηλώνοντας πως δεν είναι αληθινοί κύπριοι. Στον οικονομικό τομέα υποστηρίζουν κλειστό οικονομικό μοντέλο, όπου αυτοί που πρέπει να κερδίζουν από την οικονομία είναι οι ιθαγενείς (Ελληνοκύπριοι) και όχι οι ξένοι (Τουρκοκύπριοι).

Έρευνα για τον μιλιταρισμό στην Κύπρο σχολιάζει πως το ΕΛΑΜ προωθεί την ιδέα του μιλιταρισμού, της αρρενωπότητας και πως πεποίθηση του κόμματος είναι πως αυτοί θα φέρουν σε πέρας τον «εθνικό αγώνα» για να διώξουν τον κατακτητή.

 Σχέσεις με άλλα κόμματα και οργανώσεις 

Το Εθνικό Λαϊκό Μέτωπο μέχρι το 2019 διατηρούσε πολιτικές επαφές με τη Χρυσή Αυγή. Ο πρόεδρος του κόμματος, Χρίστος Χρίστου, σε συνέντευξη του είχε δηλώσει ότι το Ε.ΛΑ.Μ. είναι η Χρυσή Αυγή της Κύπρου, ενώ είχε αποτελέσει προσωπική επιλογή του Νίκου Μιχαλολιάκου. Μετά την καταδίκη της Χρυσής Αυγής, το Ε.ΛΑ.Μ. διέκοψε τις σχέσεις μαζί της.

Το Ε.ΛΑ.Μ. έχει σχέσεις και επηρεάζει οπαδούς, όπως τους οργανωμένους του ΑΠΟΕΛ (Ultras), της Ανόρθωσης, και του Απόλλωνα Λεμεσού. Στις κερκίδες αντιτουρκικά συνθήματα είναι συχνά.

Αποτελέσματα εκλογών
Βουλή των Αντιπροσώπων
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 2011 Χρίστος Χρίστου 4.056 1,08%  7η 2016 13.040 3,71%  8η 2021 24.255 6,78%  4η

Ευρωπαϊκό Κοινοβούλιο
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση Ομάδα 2009 Χρίστος Χρίστου 663 0,22%  9η - 2014 6.957 2,69%  7η - 2019 23.167 8,25%  5η -202441.21511,2%4ηECR

Πρόεδρος της Δημοκρατίας
ΈτοςΥποψήφιοςΑ' γύροςΒ' γύροςΨήφοι%ΑποτέλεσμαΨήφοι%Αποτέλεσμα 2013 Γιώργος Χαραλάμπους 3.899 0,88 στήριξη σε κανέναν 2018 Χρίστος Χρίστου 21.846 5,65 ψήφος κατά βούληση 2023 Χρίστος Χρίστου 23.988 6,04 ψήφος κατά βούληση, εναντίον Α.Κ.Ε.Λ.Η απόφαση του Ε.ΛΑ.Μ. για τον δεύτερο γύρω τον προεδρικών εκλογών 2013, elamcy.com

Κοινοβουλευτική Ομάδα
Βουλή των Αντιπροσώπων
ΙΒ' Κοινοβουλευτική Περίοδος
Μετά τις βουλευτικές εκλογές του 2021, το Ε.ΛΑ.Μ. εξέλεξε τέσσερις βουλευτές. Ωστόσο, μετά από αλλαγές, η σύνθεση της Κοινοβουλευτικής Ομάδας ήταν η εξής:

 Ευρωπαϊκό Κοινοβούλιο 
Στις Ευρωεκλογές 2024 το Ε.ΛΑ.Μ. εξέλεξε έναν Ευρωβουλευτή, τον Γεάδη Γεάδη. Το Ε.ΛΑ.Μ. έλαβε την τρίτη πολιτική θέση, με 11,2% των ψήφων, δηλαδή 41.215 ψήφους. Ο Ευρωβουλευτής του Ε.ΛΑ.Μ είναι ενταγμένος στην ομάδα του ECR GROUP, είχε προηγηθεί η ένταξη του κινήματος στο ECR PARTY και συνέδριο τους στη Λευκωσία, την 30/04/2024.

Παραπομπές

Πηγές






 Εξωτερικοί σύνδεσμοι 
 Επίσημος ιστότοπος

Κατηγορία:Εθνικιστικά κόμματα
Κατηγορία:Νεοφασισμός
Κατηγορία:Κυπριακά πολιτικά κόμματα